[{"text_idx": "#000001", "text": "La blogo de la Ville Heleuc"}, {"text_idx": "#000002", "text": "Tie c\u0302i vi trovos la lastajn artikolojn kaj fotojn pri kio okazas, kion ni faris, kion ni planas ... Por trovi pli malnovajn artikolojn, serc\u0302u kaj klaku dekstre sur kategorion, s\u0302losilvorton, monaton en la arkivoj, au\u0306 simple serc\u0302u vorton preferatan. Lasu al ni komenton, estos plezuro. G\u0302uu! Beatrice"}, {"text_idx": "#000003", "text": "Ni estas jam preskau\u0306 fine de januaro... Ni estis sufic\u0302e skuitaj pri sano pasintjare, kaj la komenco de la jaro ankau\u0306 ne estis facila. Malgrau\u0306 c\u0302io tio, ni provas teni la direkton kaj teni la kapon supren, kaj ni certas, ke aferoj elturnig\u0302os. Vi vidos, ke la jaro 2022 multe temis pri la \u201cnag\u0302ejo\u201d: la nun preskau\u0306 tradicia fis\u0302kaptado de algoj en aprilo, bakteria traktado kaj la starigo de akvaj plantoj en majo, poste zorgoj pri sekeco, kaj fine la instalado de suna pumpilo por akvopurigado kaj plantakvumado. La venonta jaro ne ekzistas.Estas al ni nur la malgranda nuna momento.Mahmu\u0302d Shabestari\u0302 Bonan novan jaron 2023,Beatrice & Michel"}, {"text_idx": "#000004", "text": "Rapide, rapide, rapide... jam alproksimig\u0302as la 31-a de januaro \u2013 la finfina limo por prezenti siajn bondezirojn en Francujo! C\u0302e vi eble jam malfruas, sed ni esperas, ke vi ankorau\u0306 akceptos niajn dezirojn pri felic\u0302o, g\u0302ojo kaj kundivido por la fino de c\u0302i tiu monato kaj la 11 venontaj! Ni deziras, ke vi pasigu tempon unu kun la aliaj, por gustumi la plezuron esti kune kaj konservi g\u0302ojon en viaj koroj. Ni forigu timon, maltrankvilon, jug\u0302ojn,...! Ni vekig\u0302u al la beleco de c\u0302i tiu mondo, de la naturo, kiu c\u0302irkau\u0306as nin, ni vivu la nunan momenton kaj gustumu c\u0302iun momenton! Ni estu dankemaj pro c\u0302io, kio estas donita al ni, pro c\u0302io, kion ni spertis; neniu povas preni g\u0302in de ni! Dankon pro la sunradio, pro la guto de pluvo au\u0306 pro la neg\u0302ero. Ni kreu nian estontecon per niaj pozitivaj pensoj, transformu la negativon en pozitivon, ombrojn en lumon. Rerigardante la jaron 2021, malgrau\u0306 la malfacilaj\u0302oj, kiujn g\u0302i alportis al ni, niaj koroj plenig\u0302as de g\u0302ojo, kaj ni deziras kunhavigi c\u0302i tiujn bildojn kun vi. Kion vi pensas, vi farig\u0302as.Kion vi sentas, vi allogas.Kion vi images, vi kreas.Bouddha Bonan novan jaron 2022,Beatrice & Michel"}, {"text_idx": "#000005", "text": "Stranga armeo mars\u0302as tra la arbaro ekde la lastaj lernejaj ferioj! Kaj se vi atente rigardas, vi povas vidi kelkajn rug\u0302ajn punktojn c\u0302i tie kaj tie, kiuj ne aspektas tre naturaj ... Se vi rigardos pli proksime, vi eble malkovros malgrandajn log\u0302ejojn \u2013 au\u0306 c\u0302u enirejojn en la arbojn? Kaj kun iom da bons\u0302anco vi foje povos vidi unu el la log\u0302antoj ... Sed kie estas tio? Kie estas c\u0302i tiu arbaro? Nenion ni malkas\u0302os, vi trovu memstare! Tenu viajn okulojn malfermitajn dum viaj promenadoj!"}, {"text_idx": "#000006", "text": "C\u0302ar la log\u0302antaro de koboldoj maljunig\u0302as, ni decidis kun Till, Maud kaj Nils komenci krei novan generacion dum la februaraj ferioj. Turneo en la metiejo de Michel por vidi tion, kio estis flankenmetita kaj kio povus esti utila: malnova badmintona raketo, malnova lumilo, sunokulvitroj, arkaika panrostilo, lavopilko, pato, ... Estas tiel malvarme ekstere, ke ni decidis krei portempan metiejon en la kuirejo. Butonoj, drato, glua pafilo, kaj baldau\u0306 naskig\u0302is ses novaj koboldoj. Ni vestas nin varme por konduki ilin al la arbaro, konigi ilin al iliaj praavoj kaj montri al ili ilian ludejon. Baldau\u0306 c\u0302iu trovas sian plej s\u0302atatan lokon."}, {"text_idx": "#000007", "text": "Kia g\u0302ojo vekig\u0302i c\u0302i-merkrede kaj malkovri la neg\u0302on! Kelkajn horojn poste la suno vekas la tutan blankan belecon, kaj c\u0302ar ni scias, ke g\u0302i vers\u0302ajne ne dau\u0306ros, ni tuj foriras por g\u0302ui g\u0302in plene."}, {"text_idx": "#000008", "text": "2020 skuis nin c\u0302iujn, pus\u0302is nin g\u0302is niaj limoj, sed ankau\u0306 permesis al ni vivi alimaniere, malkovri aliajn komunikilojn, iri pli al la esenceco de niaj vivoj, aprezi la momentojn de rekunig\u0302o, ...Por 2021 ni deziras al vi dau\u0306rigi la aventuron de via vivo, aprezi kaj gustumi g\u0302in c\u0302iumomente, transformi per viaj pensoj amo- kaj lumoplenaj ian negativecon c\u0302irkau\u0306 vi! Se vi havas fervoron kaj entuziasmon, vi altiras fervoron kaj entuziasmon. La vivo redonas saman.Norman Vincent Peale Ni deziras al vi tre felic\u0302an novan jaron 2021!Amike,Beatrice & Michel"}, {"text_idx": "#000009", "text": "500 g da faruno,1 saketo da bakista gisto,1/4 litro da lakto au\u0306 varmeta akvo,1 pinc\u0302aj\u0302o da salo,1 pinc\u0302aj\u0302o da sukero au\u0306 100 g, se vi volas dolc\u0302an panon. Knedu la paston kaj lasu g\u0302in ripozi. Ripetu, kaj tiam formu kolbasojn kaj rulu ilin c\u0302irkau\u0306 mang\u0302bastonetojn au\u0306 branc\u0302ojn. Baku sur la fajro. Atentu, ne bruligu viajn fingrojn! Ni de tiam ekuzas longajn bambuajn tigojn, kiuj permesas nin resti for de la fajro. \ud83e\udd2a"}, {"text_idx": "#000010", "text": "2020 jam estas c\u0302e la pordo! 2019 estis plena de vojag\u0302oj por ni. Sed ankau\u0306 c\u0302i tie estis multe da trafiko: venis niaj gastigantoj, familio, amikoj kaj atelieraj partoprenantoj. Al pasintjaraj kursoj pri abelopakaj\u0302oj, sapo, furoshiki kaj laktofermentado aldonig\u0302is novaj pri hederolesivo kaj makulosapo. Ni deziras al vi, ke dum tiu nova jaro 2020 vi vivu plene la nunan momenton, por malkovri en g\u0302i amon, g\u0302ojon kaj felic\u0302on! Ne restu en pasinteco, ne song\u0302u pri estonteco, celu vian menson al la nuna momento. Budho Bonan novan jaron 2020, Beatrice & Michel"}, {"text_idx": "#000012", "text": "Jam montras sian nazon 2019! Dum la jaro 2018 ni estis okupata pro \u2013 renkontoj, spertoj, vojag\u0302oj, organizado de festoj, ... vi trovos c\u0302i-sube kelkajn bildojn de renkontig\u0302oj kaj festoj en la Ville Heleuc: fabrikado de bee\u2019s wrap kaj de sapo, neg\u0302o en februaro, c\u0302irkau\u0302 la fajro, en la nag\u0302ejo, organizado en la vestejo pere de g\u0302ojo lau\u0306 japana maniero, pakado per furoshiki, ktp. Ni de\u0301ziras al vi por tiu c\u0302i nova jaro 2019 renkontojn plenajn de g\u0302ojo, amo kaj felic\u0302o! C\u0302iu nova renkonto vers\u0302ajne vekos la nepenseblan. Jacques Salome\u0301 Tre felic\u0302an novan jaron 2019, Beatrice & Michel"}, {"text_idx": "#000013", "text": "Ni deziras al vi por tiu Nova Jaro 2018 felic\u0302on, g\u0302ojon kaj bonan sanon! Kaj multe da koboldoj por helpi vin en via c\u0302iutaga vivo, por ke vi estu libera por tio, kio vere gravas \u2013 la aliaj! Kiel en pasintaj jaroj, vi povos vidi fotojn de La Ville Heleuc en 2017 en la suba filmeto. Felic\u0302o devenas pli de mensostato ol de eksteraj eventoj. La Dalai\u0308 Lama Felic\u0302an Novan Jaron 2018, Beatrice & Michel"}, {"text_idx": "#000014", "text": "Post konvenciaj kubformaj abelujoj, sekvataj de horizontalaj, Michel c\u0302i-jare proponas novtipan log\u0302ejon al niaj amikinetoj. Komence li volis simple krei abelujon proksiman al log\u0302ejo, kiun abeloj povus trovi en la naturo. La celo de tiuj abelujoj estas certigi kaj protekti biodiversecon, sen interferi en la vivon de la svarmo \u2013 do ne estos rikolto sur tiuj abelujoj. Sur trunko, Michel unue markis la internan parton forigotan antau\u0306 ol malplenigi g\u0302in uzante c\u0302enosegilon kaj c\u0302izilon. Poste malfermoj estis boritaj por flugotruoj por la abeloj. Post la vizito de Ninon, la projekto evoluis, kaj la simpla trunkoabelujo ekaspektis kiel moai \u2013 la famaj s\u0302tonostatuoj de Paskinsulo. La flugotruoj similis al bus\u0302o kaj aparta formo de la trunco sugestis nazon, mankis nur la okuloj. Avo tuj eklaboris kaj post la unua Moai, kreis ec\u0302 duan. Por starigi la novajn abelujojn necesas la fosmas\u0302ineto \u2013 kaj nun c\u0302iu pretas por la ontaj luantinetoj. La Moai-abelujoj estos rezervitaj por nigraj abeloj, hejma specio el Bretonio, malsanimuna. La venontajn du svarmojn ni atendas! Laste aldonig\u0302is plats\u0302tonaj c\u0302apeloj por protekti la abelujojn de pluvo kaj kompletigi la similecon al iliaj famaj antau\u0306uloj."}, {"text_idx": "#000015", "text": "Ni g\u0302ojas prezenti al vi niajn plej belajn bondezirojn al vi por tir nova haro 2017! Sube trovig\u0302as bilda resumo de la jaro 2016 en La Ville Heleuc. G\u0302ojo akompanu vin dum c\u0302i tuta jaro, g\u0302i lumigu c\u0302iun tagon kaj dividig\u0302u kun viaj familianoj kaj amikoj. Trejnig\u0302u por senti g\u0302in en etaj aj\u0302oj, en mallongaj momentoj, ie kaj iam ajn! G\u0302ojo esters forto! Kreskigu g\u0302in! Dalai-lamao Conan kaj felic\u0302an jaron 2017, Beatrice & Michel"}, {"text_idx": "#000016", "text": "Ni prezentas al vi niajn bondezirojn por la nova jaro 2016! Alklaku la sagon sur la foto por vidi bildaron pri tio, kio okazis c\u0302i tie en 2015. 2016 certe alportos al ni novajn eventojn, surprizojn kaj renkontig\u0302ojn en La Ville Heleuc \u2013 eble ec\u0302 vi... C\u0302iukaze ni deziras al vi g\u0302ojon, amon, bons\u0302ancon, dividon, sanon, ... por tiu c\u0302i nova jaro \u2013 ke c\u0302iuj viaj projektoj realig\u0302u! Beatrice & Michel"}, {"text_idx": "#000018", "text": "C\u0302i tagmeze niaj gastoj trovis strigidon c\u0302e la enirejo de Le Fournil. Temas s\u0302ajne pri arbarstrigo. Strange, c\u0302ar kutime log\u0302as turstrigoj en nia strigujo supre en la biendomo... Okazas foje, ke kiam la etuloj lernas flugi, ke iu ne sukcesas reiri al la nesto. Tio estas okazo por niaj infanoj observi strigidon el proksime. Michel venigas la grandan s\u0302tupetaron, surmetas dikajn ledogantojn kaj jam estas supre sur la s\u0302tupetaro kun la strigio. Kaj jen g\u0302i sidas denove en la nesto kun siaj gefratoj."}, {"text_idx": "#000019", "text": "La tuta tribo de La Ville Heleuc deziras al vi c\u0302ion bonan por la nova jaro 2015! Sanon, g\u0302ojon, amon, bons\u0302ancon, dividon, ... c\u0302ion, lion vi deziras, kaj chrome baillant feriojn! Beatrice & Michel"}, {"text_idx": "#000020", "text": "La dometoj de la feinoj"}, {"text_idx": "#000021", "text": "Antau\u0306 nelonge ni malkovris c\u0302i tiujn malgrandajn dometojn en la arbaro c\u0302irkau\u0306 la spegulo de la feinoj. Ni klopodis vidi la log\u0302antojn tra la fenestroj au\u0306 tra malfermita pordo, sed sensukcese. Opinioj diferencis \u2013 c\u0302u temas pri dometoj de elfoj au\u0306 feinoj au\u0306 aliaj uloj? ... kaj nun ni sukcesis vidi sub la suno de la lasta tago de 2014 kelkaj kelkajn de la log\u0302antoj flugi kaj danci en la sunradioj inter la malmultaj folioj, kiuj restas en la arboj. Ne plu ekzistas dubo \u2013 ja temas pri feinoj!"}, {"text_idx": "#000022", "text": "50 g de likva kremo 100 g de nigra s\u0302okolado 100 g de lakta s\u0302okolado 150 g de kas\u0302tankremo Varmigi likvan kremon kaj s\u0302okoladon. Aldonu kas\u0302tankremon kaj bone miksu c\u0302ion. Konservu malvarme. Nu, kion vi pointais pris toi? C\u0302iu s\u0302ategas g\u0302in c\u0302i tie!"}, {"text_idx": "#000023", "text": "C\u0302i-jare ni decidis havi ekologian kristnaskan arbon. La vizito de Mahery kaj Justine de Hopineo estis la okazo fair tiun kvarope, kaj pli rapide ol dirite la abro jam estis farita, instalita kaj dekorita. Kaj kelkajn horojn poste Mahery jam finpretigis tiun filmeton. Iom poste necesis decidi pri kristnaska arbo por la domo. Post kelkaj hezitoj rilate al eblaj reagoj de la etuloj, ni elektis fine similan arbon. Kaj g\u0302i plac\u0302is al c\u0302iuj. Vidu ankau\u0306 c\u0302i-tie. Dume malaperis la kristnaskaj dekoracioj s\u0302irmig\u0302is la abri. Venontan jaron sufc\u0302os instali la arbon, malfaldi g\u0302iajn branc\u0302ojn kaj dekoracii g\u0302in denove. PS: por tiuj el vi, kiuj deziras fari samen, prenu bastonon kun diametro de almenau\u0306 1 cm por eviti, ke la arbo movig\u0302u tro. En la domo ni alfiksis la pinton kun fadeno al la plafono por ke infanoj ne renversu g\u0302in. La kandeloj estis fiksitaj per malgrandaj vaksotranc\u0302etoj kaj fajroestingilo c\u0302iam proksimig\u0302is \u2013 bonvolu esti tre tre atentema."}, {"text_idx": "#000024", "text": "Post pli ol 12-jara foresto abeloj revenis al La Ville Heleuc! Kvar abelaroj estis instalitaj alte en la metiejo de Michel. La abelujoj tiel estas bone protektataj de varmega vetero somere kaj de malvarmo vintre. Krome alta instalado ebligas pasi sube sen dang\u0302ero. Ni esperas kolekti mielon en la venonta jaro, sed nuntempe prioritato estas la instalado de niaj kelkaj 100 000 novaj gastoj en ties hejmoj."}]